Gandia inicia el repartiment de 115 purificadors HEPA als col·legis públics i concertats
01 febrer 2021

## Gandia inicia el repartiment de 115 purificadors HEPA als col·legis públics i concertats01 febrer 2021Última actualització: 14 juliol 2025

![](../gestion/img/87e1f4fbfd170521b9bff08f766c1eb8465b94e7d1805088f56c19d625840465.jpg)  
  

La **regidora delegada de Polítiques Educatives, Carmen Fuster**, ha anunciat aquest matí que s'ha iniciat el repartiment dels 115 purificadors amb filtre d'aire HEPA que la Conselleria d'Eduació ha distribuït a Gandia per a ventilar les aules dels centres educatius públics i concertats de la ciutat. Aquesta entrega forma part dels 8.000 aparells que l'organisme autonòmic està repartint als col•legis valencians.

En aquest sentit, Fuster ha subratllat la importància de comptar amb un "_ambient segur a les aules que no disposen de ventilació natural o creuada per tal de poder garantir, així, les mesures sanitàries recomanades_", i ha recordat que sempre que siga possible és convenient fer ús de l'aire natural: "_El purificador, encara que desinfecte, purifique i neteje l'aire, el que fa és reemplaçar-ho quan no és possible la ventilació natural, però sempre primarem la ventilació natural. L'espai tancat més segur és aquell on l'aire fresc de fora constantment emplaça a l'aire de dins. Però ara, tenint aquests purificadors en les aules, eixos espais on realment resulta dificultós poder complir o fer complir la recomanació sanitària, podran complir-la_".